नामांकन स्थल राजकीय इंटर कालेज में नगर पालिका परिषद बांदा अध्यक्ष पद के लिए सात प्रत्याशियों ने नामांकन कराया। इनमें मुन्नी देवी पत्नी वीरेंद्र, सुनीता सिंह गौतम पत्नी राजेश सिंह गौतम, सुधा पत्नी रामनारायण, आशा देवी पत्नी कामता वर्मा, मुंगिया पत्नी भगत, बबली पत्नी चंद्रप्रकाश धुरिया (असपा) व शशि पत्नी प्रमोद शामिल हैं। तिंदवारी में भाजपा प्रत्याशी कामता गिरि समेत रामेश्वर, बल्देव, सत्यपाल, संतोष, विक्रम, छेदवां, राजाबाबू और देवेंद्र गोयल ने पर्चे दाखिल किए। नगर पंचायत मटौंध में भाजपा प्रत्याशी जयकरन के अलावा निर्दलीय बलवंत, कैलाश प्रसाद, द्वारिका, छोटेलाल और सत्यनारायण ने समर्थकों के साथ नामांकन किया। बिसंडा नगर पंचायत के लिए सबसे ज्यादा 13 प्रत्याशियों ने पर्चा भरा। कांग्रेस प्रत्याशी गुड़िया व भाजपा की सीता देवी समेत निर्दलीय उल्फत खां, मुन्नी खां, द्रोपदी, सुमित्रा, हसीना बानो, ऊषा देवी, शिवप्यारी, उर्मिला देवी, राजकुमारी, भगवती देवी और शांति देवी शामिल हैं।